# data[].attributes.body
Kõige rohkem meeldis mulle see, et kõik päevad koolitusel veetsime õues liikudes. Ilm oli suurepärane ja Dario korraldas meile mitmeid ekskursioone erinevatesse paikadesse. Selline mitmekesisus teebki õpetaja õnnelikuks, tass saab täis ning ka õpilased on õnnelikud. Mina isiklikult sain suure kogemuse keeleliselt. Dario, meie koolitaja, oli väga julgustav ja 7. päeval ma enam ei muretsenud halva häälduse pärast. Suhtlesin vabalt inglise keeles ja kui hätta jäin, siis õp Mari abistas mind.

# data[].attributes.body
Goosechase rakendust kasutades, saadeti võistkonnad Dubrovniku vanalinna ülesandeid lahendama.
Ülesandeid oli viis:
1) leida auto registreerimismärk, mis asub Horvaatiast võimalikult kaugel. Teha sellest koos kahe võistkonnaliikmega pilt ning lisada see rakendusse;
2) mis teeb hea õpetaja heaks õpetajaks- see oli eelmisel päeval koolitusel slaididel kirjas ning pidime seda meenutama;
3) Dario tädi- lühike versioon Dario tädist. Lisan ka video sellest;
4) Ma lendan- foto kahest võistkonnaliikmest, kes matkivad Titanicu stseeni;
5) Dubrovniku lühitutvustus- videos pidid vähemalt ühe korra olema kõik liikmed kaadris.

# data[].attributes.body
Selle päeva veetsime suurema osa ajast siseruumis. Meile tutvustati erinevaid meelerahu- ja keskendumisharjutusi (A Mindfulness Practice).
Jagan siin ühte youtubes olevat videot, mille abil saate ka teie: https://www.youtube.com/watch?v=M-s0ItFWYuk

# data[].attributes.body
Koolitus toimus Lokrum saarel. See asub u 10 minuti kaugusel Dubrovnikust ning sinna saamiseks peab kasutama laeva.
Sel päeval keskendusime detailide märkamisele. Lahendasime ülesandeid, mis nõuavad just kaaslasega arvestamist ning usaldust.

# data[].attributes.body
Nagu eelmisel õhtul meid õpetati, siis püüdsime hommikul võimalikult hilja majutuspaigast koolitusele liikuma hakata... püüdsime, mis me püüdsime, aga kohal olime ikkagi esimestena. Nii ka järgmistel päevadel. Me lihtsalt ei oska hiljaks jääda :D
Meile tutvustati sõnavara ja nagu pildil näha, siis sarnaneb see päris palju meie idanaabrite omaga.

# data[].attributes.headline
Kas dinosaurused jõid meiega sama vett? 

# data[].attributes.subject
Kas dinosaurused jõid meiega sama vett? 

# data[].attributes.body
Kuukirjas leheküljel 17.

# data[].attributes.body
Kokkuvõtted, tagasisidestamine ning tunnistused.

# data[].attributes.body
Iga grupp valmistas ette ühe tunnikava, mis põhines probleemilahenduses läbi praktilise katse. Põnevaks tegi tunni sissejuhatus ehk storytelling, mis tekitas tõesti huvi! Kas värvist sõltub heli kõrgus? Kas Rapuntsel saaks end tornist oma juuste abil päästa? Millest sõltub hambahaldjate saak?

# data[].attributes.body
Rumeenlaste eksperiment settib ning ootab oma aega.

# data[].attributes.body
Horvaatlased tööhoos

# data[].attributes.body
Koostame tunnikava ning valmistume oma katseks.

# data[].attributes.body
Õhtul külastasime Ljubljanas kirikukontserti. Keskaegne repertuaar kõlas vokaalansambli ja keelpillikvinteti esituses.

# data[].attributes.body
Vaade saarele natuke teise nurga alt.

# data[].attributes.body
Suurepärane ilm jäätise nautimiseks!

# data[].attributes.body
Seal asuva kirikuni viib 99 trepiastet, mis on traditsiooniliselt pulmaeelseks katsumuseks. Kui peig jõuab pruudi kätel trepist üles kanda, on ta valmis abielluma.
Ilmselt see ongi põhjus, miks meie paadimees veel abielus ei ole.

# data[].attributes.attachment_link.keywords[]
Boats and boating--Equipment and supplies

# data[].attributes.attachment_caption
Bohinj järv on Sloveenia suurim, seda piiravad Julia alpid. Tegemist on väga puhta veega järvega ning imeliselt kauni kohaga. 

# data[].attributes.body
Tänane päev viis meid tutvuma Sloveenia ajaloo ja loodusega. Bohinj linnakeses külastasime muuseumi, mis andis ajaloolise ülevaate kitsekarjuste ja juustumeistrite tegevusest. Suure üllatusena elasid ka veel 1970ndate lõpus karjused mägionnides üsna askeetlikes tingimustes.

# data[].attributes.body
Väike ja hubane ülikoolilinn, aga imelise mitut ajastut ning erinevaid kultuure kajastava arhitektuuriga!

# data[].attributes.body
Kas teadsite, et on olemas 4 tüüpi maisi ja vaid üks neist sobib “poppimiseks”. Kas tead, miks?

# data[].attributes.body
#dixitcards

# data[].attributes.body
Täna tutvusime meie koolitajate ja kursuslastega. Lisaks meile on 3 osalejat Horvaatiast ja 2 Rumeeniast. Koolituse käigus on suhtlemist päris palju, seega lisaks STEM temaatikale saame korraliku inglise keele praktika.
Koolituse alustuseks kirjeldasime oma eesmärke ning arutlesime koolituse teema üle. Mis on STEM?

# data[].attributes.body
Sloveenias tervitas meid pilvede vahelt piiluv päike ja kevadine loodus. Lennujaamast kesklinna viis meid pea tunnine bussisõit. Selle jooksul sai tutvuda looduse ja linnakestega.
Kuigi päev oli alanud üsna vara, tegime hiljem jalutuskäigu ka Ljubljana vanalinnas ning tutvusime mõne muuseumi ja kirikuga. Õhtuks jõudsid kohale kahjuks ka vihmapilved.

# data[].attributes.body
Reisi algas sõiduga Tallinnasse.
Hommikune äratuskell helises kell 5.00. ⏰ Kuna öösel keerati kella, siis võib öelda ka, et kell 4.00.
Esimene peatus Varssavis koos hommikukohviga. ☕️

# data[].attributes.body
Koolitus algas alles kell 17.30 ja nii oli meil aega linnaga tutvuda. Dubrovnik on ääretult kaunis. Päevavalguses märkasime, et aedades kasvavad apelsini-, mandariini- ja sidrunipuud täpselt nii nagu meil õunapuud. Puud olid vilju täis, kuid need olid rohelised. Hiljem saimegi teada, et puuviljade hooaeg on kohe kohe algamas. Nüüd koolitusest! Koolitusel osales meid kokku üheksa- Hispaaniast üks, Saksamaalt kolm, üks Viinist, kaks Poolast ja meie. Sel korral tutvustasime end ja koole. Meile tehti kohe selgeks, et kiirustada pole vaja ning kõike tuleb võtta vabalt ehk "pomallo". Eriti rõhutati seda just meile, eestlastele.

# data[].attributes.body
Kohtusime Mariga laupäeva hommikul kell 10 Jõgeval ning alustasime oma teekonda Tallinnasse. Esimene lend pidi väljuma kell 14.05, kuid see hilines ja Läti suunas hakkasime liikuma umbes 14.20. Minu viimane lendamine oli kuus aastat tagasi ja ma ei hakka valetama, ärevus oli suur. Pistsime mõlemad Mariga nätsud suhu ja lend algas. Tallinnas oli ilm veidike tormine. Raputati ja loksutati meid päris korralikult. Seevastu Riias ootas soe päike ning selge taevas, kuid see maandumist vähem õudsaks ei teinud. Riias toimus ümberistumine, kuigi lennuk ja meeskond olid samad. Seal läbisime ka dokumendi kontrolli (kaks korda). Lend Dubrovnikusse algas 16.20. Suutsin isegi korraks magama jääda, sumin lennukis mõjus rahustavalt. Horvaatias maandusime meie aja järgi kell 19, nende aja järgi kell 18. Päike ei olnud veel loojunud, õhk oli soe. Edasi liikusime bussiga 31 km Dubrovniku vanalinna. Küll see oli alles sõit... mainin kohe, et bussijuht siin linnas küll olla ei tahaks. Liiklus on meeletult tihe ning teed ja tänavad mikroskoopilised. Lennujaamast linna kulgev tee on justkui uss, mis roomab mäest alla. Tundsin kõrguste muutumist taas kõrvades, nagu lennateski. Bussijuht teadis täpselt, kus asub gaasipedaal ning unustas piduripedaali asukoha sootuks. Liikluses signaali andmine on juhi pahameele väljendamiseks täiesti tavaline. Bussist väljudes sisenesime kohe linnaväravatest vanalinna, ees ootasid meid umbes 2000 trepiastet. Äkki märksin "Troonide mängu" teemalist poodi. Palusin Maril korraks hoo maha võtta, et üks foto teha. Nimelt olen selle filmi suur fänn! Koheselt kasutas Mari google abi ning selguski fakt, et suur osa filmist on Dubrovnikus filmitud. Oh seda rõõmu minu sees! Jätkasime teekonda. Meie majutus asub kohe vanalinna kõrval ja koolitusele jõudmiseks kulub meil umbes üks minut.  Kokkuvõtvalt läks meie reis väga hästi!

# data[].attributes.body
Viimasel koolituspäeval jagati meid kahte gruppi. Igaüks valis pimesi ühe Dixit mängu kaardi. Pidime esitama lühinäidendi kasutades kaardil olevaid elemente. Me lavastasime rootslastega uue versiooni Punamütsikesest.
Teiseks teemaks olid stereotüübid, eelarvamused ja diskrimineerimine. Arutlesime mis seos on nendel loomingulisusega.
Lõpuks panime kirja meie kooli laste vajadused ja tegime plaane kuidas neid eesmärke saavutada.
Jagati kätte tunnistused ja koguti tagasisidet. Rootslaste ja poolakatega vahetasime kontakte.
Praha lennujaam on kehvasti organiseeritud. Värava järjekord oli meeletu. Tagasilend hilines ja nagu tulles saime Riias korra maha minna kohvritega kuigi lendasime edasi sama lennukiga. Kuna kindlat Tallinnasse jõudmise aega me ei osanud ennustada saime bussipiletid alles kl 22.05 bussile ja koju jõudsime hilisöösel.

# data[].attributes.body
Rahvusmuuseum

# data[].attributes.body
Muusikamuuseum

# data[].attributes.body
Kampa kunstimuuseum

# data[].attributes.body
Teine ülesanne oli koostada raamat.

# data[].attributes.attachment_link.title
“Erasmus+ Prague” - Free stories online. Create books for kids | StoryJumper

# data[].attributes.body
Ülesanne oli teha videointervjuu Flip keskkonnas

# data[].attributes.body
Tänane koolituse ajakava:
Good questions,
Bloom´s taxonomy and
Designing Creative Tasks

Igal koolituspäeval kasutame Dixiti mängukaarte kirjeldamaks oma meeleolu, ootusi ja saavutusi. Täna kasutasime avatud küsimuste kaarte mille eesmärk oli õppida kuidas küsida häid küsimusi.
Iga praktilise tegevuse vahel on muidugi ka teooriat (slaidid saadetakse hiljem jagamiseks). Tegime rühmatööd teemal "Kas dinosaurused jõid sama vett kui meiegi joome?" Vastus tundub loogiline, aga pidime seda pikalt põhjendama.
Selle eesmärk oli õppida kuidas suunata õpilasi oodatud teemani. Päeva lõpuks oli loominguline rühmatöö leida pööraseim lahendus ookeani puhastamiseks. Mängu tulid kõigele lisaks ka tulnukad ja pingviinid.
Pärast koolituspäeva suundusime mööda köisraudteed Petri mäele. Nägime Petrini torni (üles ei hakanud ronima), kloonisime endid peegellabürindis ja olime tunnistajaks Orloj astronoomilise kella mängule.

# data[].attributes.body
Pikk ja väsitav koolituspäev (kl 9.30-16.30) algas ideekorjega teemal "Mis tapab loovust?" Eneseanalüüsiks tuli seekord sektoreid värvides määrata kui loov ma olen. Rühmatööna tuli välja mõelda milline oleks loov superkangelane. Võrdlesime mis vahe on tagasisidel ja aruandlusel/peegeldusel (kui ma nüüd õigesti tõlkisin). Järgmine rühmatöö oli emotsioonide ja tunnete märkimine. Tutvustati erinevaid õppimisviise. Koolituspäeva lõpuks (kui aju enam hästi töötada ei tahtnud) tegime rühmatööna müütilise eluka mis koosnes meie tugevamaid külgi iseloomustavatest kehaosadest. Taastasime pikalt ja põhjalikult meenutades selle eluka loomise sündmuste käigu. Niigi keerulise teema mõistmist raskendas muidugi ka pidev tõlkimine enda peas.
Pärast väikest ajupuhkust suundusime linna peale otsima keerlevat Kafka pead ning teel kohtasime mitmeid kummitusi meenutavaid skulptuure.